1. Šta je to okolinska dozvola?

Prema članu 41. Zakonu o prostornom planiranju i korištenju zemljišta na nivou Federacije Bosne i Hercegovine (“Službene novine Federacije BiH”,br. [2/06](http://www.fbihvlada.gov.ba/bosanski/zakoni/2006/zakoni/5bos.htm),[72/07](http://www.fbihvlada.gov.ba/bosanski/zakoni/2007/zakoni/17bos.htm), [32/08](http://www.fbihvlada.gov.ba/bosanski/zakoni/2008/zakoni/13bos.htm), [4/10](http://www.fbihvlada.gov.ba/bosanski/zakoni/2010/zakoni/3bos.htm), [13/10](http://www.fbihvlada.gov.ba/bosanski/zakoni/2010/zakoni/20bos.htm) i [45/10](http://www.fbihvlada.gov.ba/bosanski/zakoni/2010/zakoni/38bos.html) ), u sklopu procedure za izdavanje urbanističke saglasnosti, investitor za čiji projekat se smatra da ima ili može imati negativan utjecaj na okoliš dužan je prethodno pribaviti okolinsku dozvolu.

Okolinska dozvola ima za cilj visok nivo zaštite okoliša.

Izdavanje okolinske dozvole je regulisano čl. 68.-72. Zakonom o zaštiti okoliša (Sl. novine FBiH 33/03), odnosno, čl. 26.-27. Zakonom o izmjenama i dopunama zakona o zaštiti okoliša (Sl. novine FBiH 38/09).

1. Koje vrste pogona i postrojenja trebaju okolinsku dozvolu?

Pravilnikom o pogonima i postrojenjima za koje je obavezna procjena utjecaja na okoliš i pogonima i postrojenjima koji mogu biti izgrađeni i pušteni u rad samo ako imaju okolinsku dozvolu (“Sl. novine Federacije BiH”, br. 19/04) definisani su pogoni i postrojenja koji mogu biti izgrađeni i pušteni u rad samo ako imaju okolinsku dozvolu. Svi postojeći pogoni i postrojenja bili su u obavezi pribaviti okolinsku dozvolu do 2008. godine prema čl. 72. Zakona o zaštiti okoliša (Sl. novine FBiH 33/03), odnosno do 31.12.2011. godine prema član 27. Zakonom o izmjenama i dopunama zakona o zaštiti okoliša (Sl. novine FBiH 38/09).

1. Ko priprema zahtjev za izdavanje okolinske dozvole?

Zahtjev za izdavanje okolinske dozvole može pripremiti sam podnosilac zahtjeva ili može unajmiti konsultantsku kuću specijaliziranu u oblasti okoliša. Detaljnije informacije se mogu pronaći na linku: [Lista nosilaca izrade Studije o procjeni utjecaja na okoliš - 24.10.2017. godine](https://www.fmoit.gov.ba/upload/file/okolisne-dozvole/Lista%20nositelja%20-%202017%20po%20abecedi.pdf) ili dobiti u Ministarstvu.

1. KAKO SE PRIPREMA ZAHTJEV ZA IZDAVANJE OKOLINSKE DOZVOLE?

Sadržaj Zahtjeva za izdavanje okolinske dozvole je propisan članom 18. Zakona o izmjenama i dopunama zakona o zaštiti okoliša (Sl. novine FBiH 38/09). Zahtjev za izdavanje okolinske dozvole treba pripremiti na sljedeći način:

Naslovna strana

Naslov: "Zahtjev za izdavanje okolinske dozvole za pogon i postrojenje (navesti puni naziv postrojenja i pogona)."

"Ime i adresa operatora postrojenja".

"Ime i adresa obrađivača zahtjeva".

Poglavlje 1. Lokacija pogona i postrojenja

U opisu lokacije treba navesti one pokazatelje koji su bitni sa aspekta utjecaja pogona i postrojenja na okoliš, a to su najmanje:

tačna lokacija (ime naselja, općine), vlasništvo nad parcelom, ukupna površina sa mapom.

namjena lokacije iz regulacionog plana,

okruženost lokacije naseljem,

opremljenost lokacije komunalnom infrastrukturom (vodosnabdijevanje, kanalizacija, oprema za odlaganje otpada i servis prikupljanja otpada)

flora i fauna na mikrolokaciji,

vodne pojave na užem području na i oko lokacije.

Poglavlje 2. Opis pogona i postrojenja i aktivnosti (plan, tehnički opis rada, itd)

Okolinska dozvola izdaje se samo za one pogone i postrojenja koji su navedeni u zahtjevu. U ovom poglavlju potrebno je dati jasan pregled pogona i postrojenja (sa oznakom i nazivom proizvođača) na koje se zahtjev za izdavanje okolinske dozvole odnosi i njihov opis rada sa kapacitetima. Pri tome,

pod pogonima se podrazumijevaju kako proizvodni pogon, tako i ostali prateći objekti, uključujući npr. kotlovnicu, deponiju, skladište za lož ulje itd. Priložiti mapu rasporeda pogona.

* + pod postrojenjima se podrazumijevaju sve mašine i uređaji koji se nalaze u proizvodnom pogonu a koji su neophodni u procesu proizvodnje.

Također u ovom poglavlju neophodno je dati detaljan opis tehnološkog procesa sa blok shemom procesa proizvodnje u svakom pogonu za koji se traži dozvola.

Uz zahtjev priložiti idejni projekat i tehnološki projekat.

Poglavlje 3. Opis osnovnih i pomoćnih sirovina, ostalih supstanci i energije koja se koristi ili koju proizvodi pogon i postrojenje

U ovom poglavlju je potrebno navesti

* + osnovne i pomoćne sirovine koje će se koristiti u procesu proizvodnje (npr. cement, aditivi, specificirati hemikalije, itd.). Po mogućnosti kvantificirati.
	+ prirodne resurse koji će se koristiti uključujući vodu i vrste energenta, specificirajući način vodosnabdjevanja i skladištenja energenta (npr. lož ulja). Po mogućnosti kvantificirati.
	+ ostale resurse, uključujući rashladni medij koji će se koristiti, sredstva koja će se koristiti u operacijama pranja i čišćenja, i sl.

Poglavlje 4. Opis izvora i emisija iz pogona i postrojenja, prirode i količine predviđenih emisija iz pogona i postrojenja u okoliš (zrak, voda, tlo), kao i identifikacija značajnih uticaja na okoliš

Na tehnološkoj shemi i grafičkom prikazu pogona i postrojenja potrebno je označiti emisiona mjesta i to:

* + emisije u zrak
	+ emisije u vodu
	+ emisije u zemljište
	+ otpad
	+ buka
	+ zračenje, itd.

Za svako, na shemi naznačeno, emisiono mjesto potrebno je dati opis prirode i količine očekivanih emisija. Pored toga, potrebno je specificirati prirodu i količinu otpada koji će se generirati na lokaciji. Za sve emisije treba procijeniti mogući utjecaj na okoliš. Kasnije, u poglavlju 5. treba dati pregled mjera kojima će se spriječiti ili minimizirani taj utjecaj, a u poglavlju 7. mjere planirane za monitoring.

Poglavlje 5. Opis predloženih mjera, tehnologija i drugih tehnika za sprečavanje ili ukoliko to nije moguće, smanjenje emisija iz postrojenja, te mjera za sprečavanje produkcije i za povrat korisnog materijala iz otpada koji producira postrojenje.

Ove mjere trebaju biti grupirane analogno načinu na koji su grupirane emisije i njihovi utjecaji, npr:

* + Mjere sprječavanje emisija u zrak
	+ Mjere za sprječavanje i minimiziranje otpada
	+ Mjere za sprječavanje i minimiziranje otpadne vode
	+ Mjere za sprječavanje buke
	+ Mjere zaštite stanovništva u naseljima i/ili mjere zaštite poljoprivrednog zemljišta, i sl.

Pri tome izbjegavati uopćene formulacije (npr. treba spriječiti curenje, odlagati otpad na za to predviđeno mjesto, i sl.) već tačno opisati kako će se provoditi predložena mjera dajući odgovore na pitanja «Ko?» «Gdje?» i «Kako?».

Poglavlje 6. Opis ostalih mjera radi usklađivanja sa osnovnim obavezama operatora posebno mjera nakon zatvaranja postrojenja

Dati opis mogućeg negativnog utjecaja na okoliš u slučaju zatvaranja postrojenja, kao i opis mjera za njegovo sprječavanje.

Poglavlje 7. Opis mjera planiranih za monitoring emisija unutar područja i/ili njihov uticaj

Plan monitoringa treba sadržavati informaciju o mjestima na kojima se vrši monitoring (emisiona mjesta iz mape emisija Poglavlje 4), zatim parametrima koja će se ispitivati, graničnim vrijednostima emisija i učestalosti ispitivanja (jednom godišnje, jednom u pola godine, kvartalno i sl.). Obaveza Investitora je da izvještaj o mjerenju emisija dostavlja Federalnom ministarstvu.

Poglavlje 8. Predviđena alternativna rješenja

Podnosilac zahtjeva može ponuditi alternativu nekim od predloženih rješenja u pogledu lokacije, tehnologije, sirovina za koju smatra da također zadovoljava tražene okolišne kriterije, ili dati procjenu za potpuno drugačije alternativno rješenje.

Poglavlje 9. Kopije zahtjeva za dobijanje drugih dozvola koje će biti izdate zajedno sa okolinskom dozvolom

U okviru zahtjeva treba priložiti kopije ostalih dobivenih dozvola i/ili zahtjeve za dobivanje drugih dozvola, a obavezno izvod iz prostorno planske dokumentacije.

Poglavlje 10. Netehnički rezime

Netehnički rezime predstavlja sažeti prikaz podnesenog zahtjeva izrečen netehničkim jezikom. U njemu se najmanje mora navesti za koji pogon i postrojenje se traži dozvola, koje se emisije mogu očekivati, na kojim mjestima i koja je priroda emisija, koje mjere prevencije i minimizacije će se primijeniti, te koje su mjere predviđene za monitoring emisija, kao i mjere po zatvaranju pogona. Takođe se navode alternative, ukoliko ih operator ima.

Poglavlje 11. Obavezni dio zahtjeva za izdavanje okolinske dozvole je i Plan upravljanja otpadom izrađen u skladu sa čl. 19. i 20. Zakona o upravljanju otpadom (“Službene novine FBiH“, broj: 33/03, 72/09 i 97/17).

5. kako se pokreće procedura prethodne procjene uticaja na okoliš i izdavanje okolinske dozvole za neigrađena postrojenja?

Zahtjev se podnesi u skladu sa čl. 18. (54a) Zakona o izmjenama i dopunama zakona o zaštiti okoliša (Sl. novine FBiH 38/09), na način opisan u tački 4. ovog informativnog letka, isti se uzima u razmatranje i pokreće se procedura prethodne procjene uticaja na okoliš.U skladu sa članom 22. Zakona o izmjenama i dopunama zakona o zaštiti okoliša (Sl. novine FBiH 38/09) za pogone i postrojenja za koja je potrebna prethodna procjena uticaja na okoliš nadležno ministarstvo dostavlja zahtjev za izdavanje okolinske dozvole, zajedno sa prilozima, nadležnim organima i zainteresiranim subjektima radi davanja mišljenja i sugestija. Rok za dostavljenje primjedbi je 15 dana od dana prijema zahtjeva. Na osnovu čl. 17. stav 4, alineja 2 i čl. 21. Zakona o izmjenama i dopunama zakona o zaštiti okoliša (Sl. novine FBiH br. 38/09), ukoliko se na osnovu zahtjeva za izdavanje okolinske dozvole i priloženih dokaza utvrdi da nije potrebna izrada studije o procjeni uticaja na okoliš nadležno ministarstvo donosi rješenje o izdavanju okolinske dozvole na osnovu prethodne procjene uticaja na okoliš.

1. Kako se podnosi Zahtjev za izdavanje okolinske dozvole za pogone i postrojenja za koja je obavezna izrada Studije o procjeni uticaja na okoliš?

Za pogone i postrojenja za koje je obavezna izrada Studije o procjeni uticaja na okoliš, uz zahtjev za izdavanje okolinske dozvole, umjesto podataka iz stava 1. čl. 18 (54a) Zakona o izmjenama i dopunama zakona o zaštiti okoliša (Sl. novine FBiH 38/09), izrađuje se Studija o uticaju na okoliš. Čl. 3. i 4. Pravilnika o pogonima i postrojenjima za koje je obavezna procjena utjecaja na okoliš i pogonima i postrojenjima koji mogu biti izgrađeni i pušteni u rad samo ako imaju okolinsku dozvolu (“Sl. novine Federacije BiH”, br. 19/04) definisani su pogoni i postrojenja za koja je neophodna izrada Studije o procjeni uticaja na okoliš.

Ukoliko investitor podnese zahtjev kako je opisano u tački 4. ovog informativnog letka, Ministarstvo će donijeti Zaključak o izradi studije.

U skladu sa čl. 56. Zakona o zaštiti okoliša (“Službene novine FBiH“, broj: 33/03), Studija o procjeni uticaja na okoliš izrađuje se i u slučajevima:

* kada je rast upotrebe energije, korištenja vode, korištenja prostora, emisija ili proizvodnje otpada veći od 25% (ili rast veći od 25% u poslednjih 10 godina), te za prekid rada i rušenje pogona i postrojenja.

Investitor je dužan studiju o procjeni uticaja na okoliš dostaviti na ocjenu nadležnom ministarstvu u roku od šest mjeseci od dana donošenja Zaključka o izradi studije. Studiju o procjeni uticaja na okoliš obavezno izrađuje konsultantska kuća specijalizirana u oblasti okoliša i ovlaštena od strane Ministarstva. Detaljnije informacije se mogu pronaći na linku: [Lista nosilaca izrade Studije o procjeni utjecaja na okoliš - 24.10.2017. godine](https://www.fmoit.gov.ba/upload/file/okolisne-dozvole/Lista%20nositelja%20-%202017%20po%20abecedi.pdf).

1. Čime je propisan sadržaj Studije o procjeni uticaja na okoliš?

U poglavlju III Pravilnika o pogonima i postrojenjima za koje je obavezna procjena utjecaja na okoliš i pogonima i postrojenjima koji mogu biti izgrađeni i pušteni u rad samo ako imaju okolinsku dozvolu (“Sl. novine Federacije BiH”, br. 19/04) propisan je obavezni sadržaj Studije o procjeni uticaja na okoliš.

1. Da li se može zahtijevati izrada studije o procjeni uticaja na okoliš i za druge pogone i postrojenja?

Za pogone i postrojenje nabrojane u čl. 5 i 6. Pravilnika o pogonima i postrojenjima za koje je obavezna procjena utjecaja na okoliš i pogonima i postrojenjima koji mogu biti izgrađeni i pušteni u rad samo ako imaju okolinsku dozvolu (“Sl. novine Federacije BiH”, br. 19/04) na temelju poglavlja IV kriteriji za utvrđivanje potrebe za provođenjem procjene utjecaja na okoliš, može se zahtijevati izrada Studije o procjeni uticaja na okoliš.

1. Kako se provodi procedura ocjene Studije o procjeni uticaja na okoliš?

Procedura procjene uticaja na okoliš je regulisana od čl. 53. – 65. Zakona o zaštiti okoliša (Sl. novine FBiH 33/03), odnosno, čl. 17.-26. Zakonom o izmjenama i dopunama zakona o zaštiti okoliša (Sl. novine FBiH 38/09). Čl. 61. i 62. Zakona o zaštiti okoliša (Sl. novine FBiH 33/03) propisana je procedura organizovanja javne rasprave.

1. Kako se pri izradi studije utvrđuje vjerovatnoća prekograničnog uticaja na okoliš?

Članom 63. Zakona o zaštiti okoliša (Sl. novine FBiH 33/03) regulisana su pravila i procedure koja se odnose na procjenu prekograničnih uticaja. Ova pravila primjenjuju se kada postoji vjerovatnoća da će projekat imati značajan uticaj na okoliš drugog entiteta i kada postoji obaveza po međunarodnim ugovorima, bilateralnim sporazumima ili iz drugih razloga. Kada izrađivač izrade Studije o uticaju na okoliš ima saznanja da će projekt vjerovatno imati značajan uticaj na okoliš drugog entiteta, dužan je izraditi posebno poglavlje u Studiji o uticaju na okoliš sa podacima o mogućim uticajima na okoliš drugog entiteta ili države. Detalji o postupcima za projekte sa mogućim međuentitetskim uticajem mogu biti određeni sporazumom između entiteta koji se zaključuje uz konsultiranje Međuentitetskog tijela za okoliš. Federalno ministarstvo dužno je omogućiti učešće predstavnika javnosti iz države/entiteta na koju projekat može imati uticaja.

1. Koji pogoni i postrojenja su dužni izraditi Izvještaj o stanju sigurnosti, plan sprečavanja nesreća većih razmjera i unutrašnji plan intervencija?

U skladu sa [Pravilnikom o sadržaju izvještaja o stanju sigurnosti, sadržaju informacija o sigurnosnim mjerama i sadržaju unutarnjih i spoljnih planova intervencije](https://www.fmoit.gov.ba/upload/file/okolisne-dozvole/Pravilnik%20o%20sadrzaju%20izvjestaja%20o%20stanju%20sigurnosti%2C%20sigurnosnim%20mjerama%20hr.pdf)(Sl. novine Federacije BiH br. 68/05) Izvještaj o stanju sigurnosti, Informacije o sigurnosnim mjerama i Unutrašnji plan intervencije su dužni pripremiti podnosioci zahtjeva za izdavanje okolišne dozvole, za pogone i postrojenja u kojim su opasne supstance prisutne u količinama iznad količina navedenih u prilogu Pravilnika, uključujući skladišta.

 Plan sprječavanja nesreća većih razmjera i informacije o sigurnosnim mjerama dužni su pripremiti i podnosioci zahtjeva za izdavanje okolišne dozvole u čijim pogonima su prisutne opasne supstance, uključujući skladišta, iz čl. 9. Pravilnika o pogonima i postrojenjima za koje je obavezna procjena uticaja na okoliš i pogonima i postrojenjima koji mogu biti izgrađeni i pušteni u rad samo ako imaju okolinsku dozvolu («Službene novine Federacije BiH», broj:19/04).

Podnosilac zahtjeva je dužan Unutarnji plan intervencije dostaviti Federalnoj/Kantonalnoj upravi civilne zaštite.

1. U kojim slučajevima okolinska dozvola neće biti izdana?

Okolinska dozvola neće biti izdata ukoliko rezultati Studije o procjeni uticaja na okoliš pokažu:

* utvrdi da bi projekat mogao izazvati znatno zagađivanje okoliša ili u znatnoj mjeri ugroziti okoliš
* projekt nije u skladu sa Međuentitetskim programom zaštite okoliša i Federalnom strategijom i Akcionim planom zaštite okoliša i
* projekat nije u skladu sa međunarodnim obavezama države po pitanju zaštite okoliša
* ukoliko za navedeni projekat nije izdat vodni akt (prethodna vodna saglasnost) u skladu sa Zakonom o vodama (Sl. novine FBiH br. 70/06) od nadležne agencije za vodno područje ili upravni akt nadležne agencije u kojim je utvrđeno da vodni akt nije potreban.
1. Ko snosi troškove javne rasprave, ocjene studije o procjeni uticaja na okoliš i izdavanja okolinske dozvole?

Troškove javne rasprave snosi podnosilac zahtjeva. Naknada za ocjenu Studije o uticaju na okoliš obuhvata nadoknadu za rad pravnih i tehničkih stručnjaka iz nadležnog organa i sve ostale troškove koje mogu imati nadležni organi ili drugi učesnici u postupku procjene uticaja na okoliš i izdavanja okolinske dozvole.

1. Kako se dostavlja Zahtjev za izdavanje okolinske dozvole?

Zahtjev za izdavanje okolinske dozvole sa popunjenim i ovjerenim Obrascem, uz zahtjev za procjenu uticaja na okoliš i izdavanje okolišne dozvole (nalazi u prilogu ovog informativnog letka) se predaje na protokol Federalnog ministarstva okoliša i turizma, Hamdije Čemerlića br. 2, 71 000 Sarajevo ili poštom na navedenu adresu.

Potrebno je predati jednu uvezanu i ostraničenu kopiju zahtjeva kao i kopiju zahtjeva zapisanu na jednom od elektronskih medija (CD ili memopry stick).

Uz zahtjev priložiti uplatnicu na iznos od 250,00 KM u skladu sa Zakonom o federalnim upravnim taksama i tarifi federalnih upravnih taksi („Službene novine Federacije BiH“, br. 43/13), na žiro račun kod UNION banka d.d. Sarajevo za primatelja: Budžet Federacije BiH, račun br: 1020500000106698, budžetska institucija: 9999999 ili 0000000, broj općine 077, vrsta prihoda: 722 112 sa pozivom na broj: 00 00 0000 00 kod UNION banke d.d Sarajevo.

1. Koliko traje postupak izdavanje okolinske dozvole?

Prema članu 71. Zakona o zaštiti okoliša (Sl. novine FBiH 33/03) rok za izdavanje okolinske dozvole je najduže 120 dana od dana podnošenja zahtjeva.

Ukoliko je uz zahtjev dostavljena Studija o procjeni uticaja na okoliš, prema čl. 24. Zakona o izmjenama i dopunama zakona o zaštiti okoliša (Sl. novine FBiH 38/09), nadležno ministarstvo će na osnovu ocjene studije o procjeni uticaja na okoliš donijeti rješenje o okolinskoj dozvoli u roku od 30 dana od dana dostavljanja ocjene.

1. Kome se dostavlja okolinska dozvola?

Okolinska dozvola se dostavlja nadležnim organima, zainteresiranim subjektima i nevladinim organizacijama koje su bile uključene u postupak javnih konsultacija. Organ lokalne uprave dužan je putem svojih službi zaduženih za rad sa mjesnim zajednicama (MZ), osigurati da MZ fotokopiju okolišne dozvole postave na vidno i prometno mjesto (oglasnu ploču) dostupno građanima

1. Da li je moja okolinska dozvola trajna?

Prema članu 68. Zakona o zaštiti okoliša (Sl. novine FBiH 33/03), okolinska dozvola se izdaje na period od 5 godina, nakon čega je investitor dužan podnijeti zahtjev za ponovno izdavanje okolinske dozvole. Član 74. Zakona o zaštiti okoliša (Sl. novine FBiH 33/03) propisuje uslove pod kojim se i prije isteka zakonskog roka može preispitati okolinska dozvol